நாரணனை ஆண்டாளே (ள்) - ஏனைய கவிதைகள்

வைணவத் திருவழியில் வாரிசாய் வந்தவளே 
 சூடிக் கொடுத்தவளே சுடர்கொடியே திருமகளே 
 திருவில்லிப் புத்தூரில் ரங்கனைப் புறந்தள்ளி 
 அரசாட்சி செய்கின்ற  ஆழியின் குலமகளே 
 திருப்பார் கடல்தன்னை நாரணன் கடைந்திடவே 
 கிடைத்திட்ட செல்வத்தில் சிறந்தவள் நீயன்றோ 
 நானெந்தப் பார்கடலை நாணிலத்தில் கடைந்திட்டேன் 
 உனைப்பாடும் பெரும்பேற்றை நீயெனக்குத் தந்தாயே 
 பரமனின் தங்கையாய் சைவத்தில் உதித்தவளே 
 நாரணன் மங்கையாய் வைணவம் வந்தவளே 
 அரிசிவன் ஒன்றெனும் தத்துவம் தந்தவளே 
 பூலோகம் செழித்தோங்க கனகமழை பொழிபவளே 
 பாருள்ள உயிரெல்லாம் பிறவியைத் தொடர்ந்திடவே 
 உயிர்மூச்சாய் ஒடிடும் அன்னத்தை இடுபவளே 
 வறுமையெனும் தீராநோய் வையத்து மாந்தரை 
  அண்டாமல் விரட்டிடும் ஔஷதம் ஆனவளே 
 யாம்செல்லும் இடமெல்லம் எம்நிழலாய் தொடர்வாயே 
 எமைசார்ந்தோர் எல்லோரும் செழித்தோங்கச் செய்வாயே 
 உன்அருள் எம்தேசம் அருள்மழையாய் பொழிந்திட்டால் 
 வாழ்ந்திடும் நாளினிலே வைகுண்டம் யாம்காண்போம்